rejauldu/bengali-wikipedia huggingface dataset:
ইরানের সর্বোচ্চ নেতার কার্যালয় (, দফতার-ই মাগম-ই মোয়াজ্জাম-ই রাহবারী অনুবাদ: সর্বোচ্চ নেতৃত্ব কর্তৃপক্ষের কার্যালয়), যা নেতৃত্বগৃহ নামেও পরিচিত (, বেইত-ই-রাহবারি), হল ১৯৮৯ সাল থেকে ইরানের সর্বোচ্চ নেতার সরকারি বাসভবন, আমলাতান্ত্রিক কার্যালয় এবং প্রধান কর্মস্থল।  এর গঠন ঐতিহ্যগত বেইত (মারজা'র ধর্মীয় দপ্তর) এবং আমলাতন্ত্রের মিশ্রণ। প্রতিষ্ঠানটি মধ্য তেহরানে অবস্থিত এবং পরিচালনা করেন মোহাম্মদ মোহাম্মদী গোলপায়েগানি।   একনজরে  বিভিন্ন সামরিক, সাংস্কৃতিক, অর্থনৈতিক এবং রাজনৈতিক সংগঠনের সাথে যোগাযোগ ও আদেশ পরিচালনার জন্য সর্বোচ্চ নেতার কার্যালয় সর্বোচ্চ নেতা কর্তৃক ব্যবহৃত হয়। এই কার্যালয়ের অধীনে বেশ কিছু রাজনৈতিক, সামরিক এবং ধর্মীয় উপদেষ্টা কাজ করেন। এই উপদেষ্টাদের সারাদেশে সিদ্ধান্ত নেওয়ার ক্ষেত্রে প্রভাবশালী ভূমিকা রয়েছে।  তেহরানের প্রাক্তন সংসদ সদস্য আলী মোতাহারির মতে, দেশের বিষয়ে সর্বোচ্চ নেতার কার্যালয়ের প্রভাব এত বেশি যে " সংসদ কার্যকরভাবে সর্বোচ্চ নেতার কার্যালয়ের একটি শাখা"।   নিষেধাজ্ঞা  ২৪ জুন ২০১৯-এ মার্কিন রাষ্ট্রপতি ডোনাল্ড ট্রাম্প নির্বাহী আদেশ ১৩৮৭৬-এ স্বাক্ষর করেন, যাতে আগের দিনগুলিতে ওমান উপসাগরের কাছে ঘটনার পরে ইমাম আলী খামেনি সহ ইরানের সর্বোচ্চ নেতার কার্যালয়ের সম্পদ হিমায়িত করা হয়।   তথ্যসূত্র    বহিঃসংযোগ     বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:তেহরানের ভবন ও স্থাপনা বিষয়শ্রেণী:ইরানের সরকারি বাসভবন বিষয়শ্রেণী:আলী খামেনেয়ী বিষয়শ্রেণী:ইসলামি প্রজাতন্ত্রী ইরানের বিপ্লবী প্রতিষ্ঠান
খোন্দকার মো. নাসিরউদ্দিন একজন বাংলাদেশী শিক্ষাবিদ। তিনি ময়মনসিংহে অবস্থিত বাংলাদেশ কৃষি বিশ্ববিদ্যালয়ের জৈবপ্রযুক্তি বিভাগের অধ্যাপক এবং গোপালগঞ্জ বিজ্ঞান ও প্রযুক্তি বিশ্ববিদ্যালয়ের (গোবিপ্রবি) দ্বিতীয় উপাচার্য।  জন্ম তিনি গোপালগঞ্জের কাশিয়ানী উপজেলার সাতাশিয়া গ্রামে জন্মগ্রহণ করেন।  শিক্ষা খোন্দকার নাসিরউদ্দিন বাংলাদেশ কৃষি বিশ্ববিদ্যালয় থেকে ১৯৮৪ সালে স্নাতক ও ১৯৮৫ সালে স্নাতকোত্তর ডিগ্রি লাভ করেন। তিনি ১৯৯৫ সালে যুক্তরাজ্যের লন্ডন বিশ্ববিদ্যালয় থেকে পিএইচডি ডিগ্রি লাভ করেন। তিনি ভারতের ইন্টারন্যাশনাল সেন্টার ফর জেনেটিক ইঞ্জিনিয়ারিং অ্যান্ড বায়োটেকনোলজি থেকে ২০০০ সালে পোস্ট ডক্টরাল গবেষণা সম্পন্ন করেন।  কর্মজীবন নাসিরউদ্দিন বাংলাদেশ কৃষি বিশ্ববিদ্যালয়ের জৈবপ্রযুক্তি বিভাগের একজন অধ্যাপক। তিনি বিভাগটির প্রতিষ্ঠাতা সভাপতি হিসেবে দায়িত্ব পালন করেন।  খোন্দকার নাসিরউদ্দিন ২০১৫ সালের ২ ফেব্রুয়ারি থেকে ২০১৯ সালের ১ ফেব্রুয়ারি পর্যন্ত প্রথম মেয়াদে গোপালগঞ্জ বিজ্ঞান ও প্রযুক্তি বিশ্ববিদ্যালয়ের (গোবিপ্রবি) দ্বিতীয় উপাচার্য হিসেবে দায়িত্ব পালন করেন। প্রথম মেয়াদ শেষ হওয়ার প্রক্কালে ২০১৯ সালের ২৮ জানুয়ারি জারিকৃত এক প্রজ্ঞাপনে ২ ফেব্রুয়ারি থেকে তাকে পরবর্তী চার বছরের জন্য দ্বিতীয় মেয়াদে বিশ্ববিদ্যালয়টির উপাচার্য হিসেবে নিয়োগ প্রদান করা। তবে দ্বিতীয় মেয়াদ পূর্ণ হওয়ার আগেই বিভিন্ন অভিযোগে শিক্ষার্থীদের আন্দোলনের মুখে ওই বছরের ৩০ সেপ্টেম্বর তিনি পদত্যাগ করেন।  প্রকাশনা দেশীয় ও আন্তর্জাতিক জার্নালে তার ১২০টির অধিক গবেষণা প্রবন্ধ প্রকাশিত হয়েছে।  তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:গোপালগঞ্জ জেলার ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোপালগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য
নবতেজ হুন্দাল একজন ভারতীয় চলচ্চিত্র ও টেলিভিশন অভিনেতা ছিলেন।  জীবনী নবতেজ হুন্দাল হিন্দি ও পাঞ্জাবি চলচ্চিত্র ও টেলিভিশন ধারাবাহিকে কাজ করেছেন। তিনি ন্যাশনাল স্কুল অব ড্রামা থেকে স্নাতক হয়েছিলেন। তার কন্যা অবন্তিকা হুন্দাল টেলিভিশন ও চলচ্চিত্রে অভিনয় করে থাকেন। তিনি উরি: দ্য সার্জিক্যাল স্ট্রাইক চলচ্চিত্রে স্বরাষ্ট্রমন্ত্রীর চরিত্রে অভিনয় করেছিলেন। চলচ্চিত্রটি ছিল তার অভিনীত সর্বশেষ চলচ্চিত্র। এছাড়াও, তিনি খলনায়ক ও তেরে মেরে সাপনে র মত চলচ্চিত্রে অভিনয় করেছেন।  চলচ্চিত্রে অভিনয়ের পাশাপাশি নবতেজ হুন্দাল ছোটপর্দাতেও অভিনয় করেছেন। এছাড়া, তিনি অভিনয় বিষয়ক পাঠদানে নিয়োজিত ছিলেন।  নবতেজ হুন্দাল ২০১৯ সালের ৮ এপ্রিল প্রয়াত হন।  নির্বাচিত চলচ্চিত্র তালিকা চলচ্চিত্র  অঙ্গারে (১৯৮৬)  তেরা কারাম মেরা ধারাম (১৯৮৬)  হাতিয়ার (১৯৮৯)  দুসরা কানুন (১৯৮৯)  দিভা বালে সারি রাত (১৯৯১)  আসমান সে গিরা (১৯৯২)  ক্ষত্রিয় (১৯৯৩)  খলনায়ক (১৯৯৩)  হিমালয় কে আঁচল মেঁ (১৯৯৫)  তেরে মেরে সাপনে (১৯৯৬)  মেঁ জুলম কো মিট্টা দুঙ্গি (২০০১)  গালতিয়াঁ - দ্য মিস্টেক (২০০৬)  দ্য হুইস্পারারস (২০০৯)  উরি: দ্য সার্জিক্যাল স্ট্রাইক (২০১৯)  টেলিভিশন  ভারত এক খোঁজ  তেহকিকাত  তথ্যসূত্র  বহিঃসংযোগ  বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:২০১৯-এ মৃত্যু বিষয়শ্রেণী:হিন্দি টেলিভিশনের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
কৃষ্ণকমল ভট্টাচার্য (সেপ্টেম্বর ১৮৪০ - ১৩ আগস্ট ১৯৩২) একজন বাঙালি পণ্ডিত, সাহিত্যিক এবং শিক্ষাবিদ । তিনি মালদহের অধিবাসী ছিলেন । ১৮৪০ সালের সেপ্টেম্বর মাসে কলকাতায় জন্মগ্রহণ করেন । পিতার নাম রামজয় তর্কালঙ্কার । সংসদ বাঙালি চরিতাভিধান - প্রথম খণ্ড - সাহিত্য সংসদ    শিক্ষা  ১৮৪৮ খ্রিষ্টাব্দে সংস্কৃত কলেজে ভর্তি হন । সে সময়ে সংস্কৃত কলেজের সহকারী সম্পাদক ছিলেন ঈশ্বরচন্দ্র বিদ্যাসাগর । ১৮৫৪ খ্রিষ্টাব্দে জুনিয়র বৃত্তি পরীক্ষা এবং ১৮৫৫ খ্রিষ্টাব্দে সিনিয়র বৃত্তি পরীক্ষা দিয়ে বৃত্তিলাভ করেন । ১৮৫৭ খ্রিষ্টাব্দে এন্ট্রান্স পরীক্ষা শুরু হলে এই পরীক্ষায় উত্তীর্ণ হয়ে প্রেসিডেন্সি কলেজে এক বছর পড়েন । ১৮৬০ খ্রিষ্টাব্দে তিনি বিএ পাস করেন ।    কর্মজীবন  বিএ পাস করার পর তিনি প্রথমে বিদ্যালয়ে শিক্ষকতা করেন। এরপর বিদ্যালয়সমূহের উপ-পরিদর্শক এবং ১৮৬২ খ্রিষ্টাব্দে প্রেসিডেন্সি কলেজে অধ্যাপক হিসাবে যোগদান করেন । এখানে এগারো বছর অধ্যাপনা করবার পর বিএল পাস করেন এবং ১৮৭৩ খ্রিষ্টাব্দে ওকালতি করবার জন্য কলেজ ত্যাগ করেন । ১৮৮৫ খ্রিষ্টাব্দে কলকাতা বিশ্ববিদ্যালয় দ্বারা 'ঠাকুর আইন অধ্যাপক' নিযুক্ত হন । ১৮৯১ খ্রিষ্টাব্দ থেকে ১৯০৩ খ্রিষ্টাব্দ পর্যন্ত রিপন কলেজে (বর্তমান সুরেন্দ্রনাথ কলেজ) অধ্যক্ষতা করেন ।    সাহিত্যকীর্তি  কৃষ্ণকমল ভট্টাচার্যের রচিত গ্রন্থ দুরাকাঙ্ক্ষের বৃথা-ভ্রমণ এবং বিচিত্রবীর্য তার অপরিণত বয়সের রচনা হলেও তার প্রতিভার স্বাক্ষর বহন করে । তার পৌল ও ভর্জিনী মূল ফরাসি থেকে অনুবাদ । তিনি সাপ্তাহিক পত্রিকা হিতবাদীর প্রথম সম্পাদক ছিলেন । ভারতী, অবোধবন্ধু এবং পূর্ণিমা পত্রিকায় তার প্রবন্ধ প্রকাশিত হয়েছিল ।  তিনি হিন্দুশাস্ত্র চতুর্থ ভাগ সঙ্কলন করেছিলেন এবং বাচস্পত্যাভিধান সঙ্কলনে তারানাথ তর্কবাচস্পতিকে সাহায্য করেন । তারানাথ তর্কবাচস্পতি তাকে বিদ্যাম্বুধি উপাধি দিয়েছিলেন ।   তার দুরাকাঙ্ক্ষের বৃথা-ভ্রমণ সম্পর্কে সাহিত্যিক অক্ষয়চন্দ্র সরকার বলেছেন : ...ইহাতে কাদম্বরীর আড়ম্বর নাই, বিদ্যাসাগরের সরসতা নাই, অক্ষয়কুমারের প্রগাঢ়তা নাই, প্যারীচাঁদের গ্রাম্য সরসতা নাই, অথচ যেন সকলই আছে । এবং উহাদের ছাড়া আরও যেন কিছু নূতন আছে । ... আমার বিশ্বাস দুরাকাঙ্ক্ষের ভাষা বঙ্কিমচন্দ্রের ভাষার জননী ।   তিনি সংস্কৃত কাব্যগুলির ছাত্রপাঠ্য সংস্করণ প্রকাশ করে ছাত্রদের সংস্কৃত শিক্ষার পথ সহজ করেছিলেন। তিনি বঙ্গীয় সাহিত্য পরিষদের সদস্য ছিলেন ।   কঁৎ-এর পজিটিভিজম দর্শনে বিশ্বাসী কৃষ্ণকমল ছিলেন নাস্তিক। প্রখ্যাত পণ্ডিত রামকমল ভট্টাচার্য তার অগ্রজ ছিলেন ।    তথ্যসূত্র   বিষয়শ্রেণী:বাংলার নবজাগরণ বিষয়শ্রেণী:বাঙালি প্রবন্ধকার বিষয়শ্রেণী:বাঙালি কবি বিষয়শ্রেণী:বাঙালি শিক্ষাবিদ বিষয়শ্রেণী:বাঙালি সম্পাদক বিষয়শ্রেণী:১৮৪০-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:বাঙালি লেখক
ভেড়া মথ বা সাধারণ ভেড়া মথ (হেমিলেউকা এগ্লানটেরিনা) রেশম পতঙ্গের স্যাটারনিডাই পরিবারের সদস্য এবং পশ্চিম উত্তর আমেরিকার স্থানীয় একটি প্রজাতি। প্রজাতিটি প্রধানত ক্যালিফোর্নিয়া রাজ্যের সিয়েরান ক্রেস্টের পশ্চিমে এবং দক্ষিণ ক্যালিফোর্নিয়ার পর্বতমালা উপকূলের কাছাকাছি অঞ্চলে দেখা যায়। এটি তিন ধরনের গাছপালা খায়: সিয়ানোথাস, র্যামনাস (কফিবেরি সহ) এবং রোজা । সিয়েরা নেভাদার পূর্বে অবস্থিত সেজব্রাশ এলাকায় নুটালের ভেড়ার মথ এবং অন্য একটি প্রজাতি দেখতে প্রায় একই রকম। ১৮৫২ সালে জিন ব্যাপটিস্ট বোইসডুভাল এই প্রজাতিটি প্রথম বর্ণনা করেছিলেন  ভেড়ার মথের ডানা ৫.৫-৮.৫ সেন্টিমিটার এবং এদের দেহ তুলনামূলকভাবে সরু। এর সামনের ডানা গোলাপী এবং মাঝখানে হলুদ বর্ণের এবং পিছনের ডানাগুলি হলুদাভ, যাদের মধ্যে কালো দাগ আছে। শূককীট কালো রঙের শাখাযুক্ত এবং হলুদাভ কাঁটাযুক্ত। পরবর্তীতে তা কমলা রঙের হয়ে যায় এবং মাথা কমলা-বাদামী রঙের হয়।   তথ্যসূত্র   বিষয়শ্রেণী:উত্তর আমেরিকার মথ
পেন্সিল্‌ভেনিয়া রুট ৫৪৬(পিএ ৫৪৬) হল ৩.৫৮৬ মাইল(৫.৭৭১ কিমি) দীর্ঘ একটি মহাসড়ক যা ম্যাক-কিন কাউন্টি, পেন্সিল্‌ভেনিয়াতে অবস্থিত। এটি আঞ্চলিকভাবে তৈল উপত্যকা সড়ক নামে পরিচিত যা ডিউক সেন্টারে পিএ ৩৪৬ এর বিভাজনস্থল থেকে শুরু হয়। এরপর মহাসড়কটি পাহাড়ি অঞ্চলের মধ্য দিয়ে উত্তরদিকে অগ্রসর হয়ে রাজ্য সীমানা অতিক্রম করে নিউ ইয়র্কে প্রবেশ করে এবং ডিউক সেন্টার সড়ক নামে নিউ ইয়র্ক রাজ্য সড়ক ১৬ (এনওয়াই ১৬) এর দিকে অগ্রসর হয়।   পিএ ৫৪৬ সর্বপ্রথম ১৯২৮ সালে নকশা করা হয় এবং জাতীয় মহাসড়ক হিসেবে কমনওয়েলথে যুক্ত হয়।  পরবর্তী দুই বছর সড়কটি নির্মাণাধীন ছিল। ১৯৩০ সালে এর নির্মাণকাজ সমাপ্ত হয় এবং এরপর থেকে সড়কটি কার্যকরভবে ব্যবহৃত হয়ে আসছে।   সড়কের বর্ণনা  left|thumb|ডিউক সেন্টারে সড়ক ৩৪৬ এর সংযোগস্থল থেকে উত্তর দিকে অগ্রসর হচ্ছে  সড়ক ৫৪৬  ডিউক সেন্টার এলাকায় পিএ ৩৪৬ এর সংযোগস্থল থেকে পিএ ৫৪৬ শুরু হয়।   এরপর এটি আঞ্চলিকভাবে তৈল উপত্যকা নামে উত্তর দিকে অগ্রসর হয়। পরবর্তীতে এটি ডিউক সেন্টার এলাকার মধ্য দিয়ে চলে যা পরে ২০০০ ফুট(৬১০ মিটার) উচু পাহাড়ের পাদদেশ দিয়ে এগিয়ে যায়। পিএ ৫৪৬ ন্যাপ ক্রিকের সাথে সমান্তরালে আগাতে থাকে এবং গ্যালেস্পি হলো সড়কের সাথে পরস্পর ছেদ করে এটি ডিউক সেন্টার ত্যাগ করে।  উত্তর দিকে অগ্রসর হয়ে মহাসড়কটি তৈল উপত্যকা এলাকায় প্রবেশ করে এবং তৈল উপত্যকা সড়ক নাম ধারণ করে। বুটলেগ হলো এর সাথে বিভাজনস্থলে, ন্যাপ ক্রিক পিএ ৫৪৬ কে রোহিত করে। একটু সামনে এগিয়ে মহাসড়কটি  বেশ কিছু পাহাড় অতিক্রম করে যার মধ্যে ২২০০ ফুট(৬৭০ মিটার) উচু পাহাড়ও রয়েছে। মহাসড়কটি এরপর রাজ্য সীমানা অতিক্রম করে ডিউক সেন্টার সড়ক নামে উত্তর দিকে অগ্রসর হয় যা উত্তর দিকে অগ্রসর হয়ে  ন্যাপ ক্রিক, নিউ ইয়র্কে যুক্ত হয়।    ইতিহাস  পিএ ৫৪৬ ১৯২৮ সালে পেন্সিল্‌ভেনিয়া কমনওয়েলথ রাজ্য মহাসড়ক হিসেবে যাত্রা শুরু করে। তখন সড়কটি বর্তমান নকশা অনুযায়ী সাজানো হয় কিন্তু সম্পূর্ণভাবে কাজ সম্পন্ন হয় না। সে সময়ে ডিউক সেন্টার থেকে ২ মাইল(৩.২ কিমি) উত্তর দিকের অংশ অসম্পূর্ণ ছিল। ১৯২৯ সালে অসম্পূর্ণ অংশের কাজ সম্পন্ন করা হয় এবং ওই অংশ ব্যবহার উপযোগী হয়। এরপরও রাস্তাটি অসম্পূর্ণ ছিল, যা পরবর্তী বছর সম্পন্ন করা হয়। পিএ ৫৪৬ ১৯২৮ সাল থেকে বর্তমান পর্যন্ত রাস্তার বিন্যাস অনুযায়ী অক্ষত রয়েছে।  ডিউক সেন্টার সড়ক যা উত্তরে নিউ ইয়র্কের দিকে অগ্রসর হয়, মুলত কাউন্টি সড়ক ৪৫ হিসেবে ক্যাটারগাস রাজ্যে নকশা করা হয়। কিন্তু পরে একে অবনমিত করে অ্যালেগানি শহরের উপর দিয়ে নেয়া হয়।    গুরুত্বপূর্ণ অন্তঃসংযোগ    আরো দেখুন        তথ্যসূত্র   বহিঃসংযোগ  পেন্সিল্‌ভেনিয়া মহাসড়ক - পিএ ৫৪৬  বিষয়শ্রেণী:পেনসিলভানিয়া অঙ্গরাজ্যের মহাসড়ক
কামাল ইবনে হুমাম () ছিলেন একজন মিশরীয়  হানাফী-মাতুরিদি, আইন তাত্ত্বিক,  বহুবিদ্যাবিশারদ,  আইনজ্ঞ ও সুফি। তিনি একজন মুজতাহিদ ছিলেন এবং জ্ঞানের সকল শাখায় বিচরণ করেছেন।  জ্ঞানের সকল ক্ষেত্রেই অত্যন্ত পারদর্শী ছিলেন। তিনি ফিকহ, উসুলে ফিকহ, কালাম (ইসলামী ধর্মতত্ত্ব), যুক্তিবিদ্যা, সুফিবাদ, আরবি ভাষা ও সাহিত্য, তাফসির (কুরআনের ব্যাখ্যা), হাদিস, উত্তরাধিকারের ইসলামী আইন (ফরায়েজ) গণিত ও সঙ্গীতে অভিজ্ঞ ছিলেন।  তিনি হানাফী ফিকহের বিখ্যাত গ্রন্থ আল-হিদায়ার উপর ফাতহুল কাদীর নামে পরিচিত একটি ব্যাখ্যাগ্রন্থ রচনার জন্য  বিখ্যাত।    নাম  তিনি হলেন কমালুদ্দীন মুহাম্মদ ইবনে আব্দুল ওয়াহিদ ইবনে আব্দুল হামিদ ইবনে মাসউদ সিওয়াসি। পরে  পরিচিত ইসকান্দারি নামেও পরিচিত হন। তবে তিনি সাধারণত ইবনে হুমাম নামেই প্রসিদ্ধ ও পরিচিত।   জীবনী  ইবনে হুমাম মিশরের আলেকজান্দ্রিয়ায় জন্ম গ্রহণ করেন এবং কায়রো ও আলেপ্পো শহরে শিক্ষা অর্জন করেন। তার জন্ম আলেকজান্দ্রিয়ায় হলেও তিনি কায়রোতেই বসবাস করতেন এবং সেখানেই মৃত্যুবরণ করেন। ১৪৪৩ খ্রিস্টাব্দে তিনি কায়রোর খানকায়ে শাইখুনিয়্যার প্রধান শাইখ হিসেবে নিযুক্ত হন।    শিক্ষকবৃন্দ  তিনি সময়ের অনেক খ্যাতনামা আলেমের কাছে জ্ঞান অর্জন করেন। তাঁদের মধ্যে উল্লেখযোগ্য হলেন:   ইজ্জুদ্দীন ইবনে জামা'আ (মৃ: ৮১৯ হি./১৪১৬ খ্রি.)  ইবনে হাজর আসকালানি (মৃ.: ৮২৫ হি./১৪৪৯ খ্রি.)  ওয়ালিউদ্দীন ইরাকি (মৃ.: ৮২৬ হি./১৪২৩ খ্রি.) — যিনি যাইনুদ্দীন ইরাকির পুত্র  বদরুদ্দীন আইনী (মৃ.: ৮৫৫ হি./১৪৫১ খ্রি.)   ছাত্রবৃন্দ  তাঁর বিখ্যাত ছাত্রদের মধ্যে রয়েছেন:   শারাফুদ্দীন ইয়াহইয়া মুনাবি (মৃ.: ৮৭১ হি./১৪৬৭ খ্রি.) — যাঁর প্রপৌত্র আব্দুর রউফ মুনাবি ইমাম সুয়ূতীর আল-জামিউস-সাগীরের ব্যাখ্যাগ্রন্থ ফায়জুল কাদির রচনা করেন।  ইবনে আমির হাজ্জ (মৃ.: ৮৭৯ হি./১৪৭৪ খ্রি.)  ইবনে কুতলুবুগা (মৃ.: ৮৭৯ হি./১৪৭৪ খ্রি.)  বদরুদ্দীন আবুল ইউসুর মুহাম্মদ ইবনে গারস (মৃ: ৮৯৪ হি./১৪৮৮ খ্রি.)  শামসুদ্দীন সাখাবি (মৃ.: ৯০২ হি./১৪৯৭ খ্রি.)  কমালুদ্দীন ইবনে আবি শরীফ (মৃ.: ৯০৫–৯০৬ হি./১৪৯৯–১৫০০ খ্রি.)  জালালুদ্দীন সুয়ূতী (মৃ.: ৯১১ হি./১৫০৫ খ্রি.)  যাকারিয়া আল-আনসারি (মৃ.: ৯২৬ হি./১৫২০ খ্রি.)   রচনাবলী  তাঁর বিখ্যাত রচনাগুলির মধ্যে উল্লেখযোগ্য কয়েকটি হলো:   ফাতহুল কাদীর (আরবি: فتح القدير): এটি হানাফি মাজহাবের ফিকহ সংক্রান্ত একটি প্রভাবশালী ব্যাখ্যামূলক গ্রন্থ।  এতে তিনি পূর্ববর্তী অনেক বড় আলেমের মতামত সংকলন ও সমালোচনার মাধ্যমে হানাফি মাযহাবের মাসআলাগুলো ব্যাখ্যা করেছেন এবং নিজের ফিকহি দৃষ্টিভঙ্গিও তুলে ধরেছেন ( দেখুন: ফাতহুল কাদীর)।   আল-মুসায়ারা ফি আল-আকায়িদ আল-মুঞ্জিয়া ফি আল-আখিরা (আরবি: المسايرة في العقائد المنجية في الآخرة): এটি একটি মাতুরিদি আকিদা ভিত্তিক গ্রন্থ, যেখানে তিনি ঈমান, তাওহীদ, কাদর, রিসালাত প্রভৃতি মৌলিক বিশ্বাসের ব্যাখ্যা করেছেন।  এই রচনাটি ইমাম গাজালীর বিখ্যাত আকিদা সংক্রান্ত পুস্তক আল-রিসালাতুল-কুদসিয়্যাহর ধারাবাহিকতা মেনে রচিত হয়েছে।  যাদ আল-ফাকীর (زاد الفقير): এটি একটি সংক্ষিপ্ত ও গভীর আলোচনা-সম্বলিত গ্রন্থ, যেখানে নামাজ ও তাহারা (পরিচ্ছন্নতা ও পবিত্রতা) সংক্রান্ত বিধি-বিধানসমূহকে সংকলিত ও বিশ্লেষিত করা হয়েছে।   আরো দেখুন    বদরুদ্দীন আইনী  ফাতহুল কদির   বহিঃসংযোগ    ইবনে হুমামের জীবনী ও অবদান  ইবনে হুমাম ও তার গ্রন্থ: ফাতহুল কদির   তথ্যসূত্র   বিষয়শ্রেণী:হানাফী ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:আলেকজান্দ্রিয়ার ব্যক্তি বিষয়শ্রেণী:১৫শ শতাব্দীর মুসলিম বিষয়শ্রেণী:সুন্নি মুসলিম
১৯৮৪–৮৫ সন্তোষ ট্রফি ছিল সন্তোষ ট্রফির ৪১তম সংস্করণ, ভারতে ফুটবলের প্রধান রাজ্য প্রতিযোগিতা। এটি উত্তর প্রদেশে অনুষ্ঠিত হয়েছিল। পাঞ্জাব ফাইনালে মহারাষ্ট্রকে ৩–০ গোলে পরাজিত করে চতুর্থবারের মতো প্রতিযোগিতা জিতেছেন।  প্রাথমিক পর্যায়ের রাউন্ড রবিন  ক্লাস্টার এ  ক্লাস্টার বি  ক্লাস্টার সি  ক্লাস্টার ডি  ক্লাস্টার ই  ক্লাস্টার এফ  ক্লাস্টার জি  ক্লাস্টার এইচ  কোয়ার্টার-ফাইনাল  কোয়ার্টার-ফাইনাল গ্রুপ এ    কোয়ার্টার-ফাইনাল গ্রুপ বি    সেমি-ফাইনাল    ফাইনাল   তথ্যসূত্র   বহিঃসংযোগ   রেক.স্পোর্ট.সকার স্ট্যাটিস্টিকস ফাউন্ডেশনে সন্তোষ ট্রফি ১৯৮৫   বিষয়শ্রেণী:সন্তোষ ট্রফির মৌসুম বিষয়শ্রেণী:১৯৮৪–৮৫-এ ভারতীয় ফুটবল
ওয়ারধা লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি অমরাবতী এবং ওয়ারধা জেলায় বিস্তৃত। এই লোকসভা কেন্দ্রের সদর দফতর ওয়ারধা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল ওয়ারধা লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->   ধামনগাঁও রেলপথ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি অমরাবতী জেলায় অবস্থিত।   মোর্শি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি অমরাবতী জেলায় অবস্থিত।   আরভি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি অমরাবতী জেলায় অবস্থিত।   দেওলি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি অমরাবতী জেলায় অবস্থিত।   হিঙ্গানঘাট বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি অমরাবতী জেলায় অবস্থিত।   ওয়ারধা বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি অমরাবতী জেলায় অবস্থিত।   ওয়ারধা লোকসভা কেন্দ্র বিজয়ী বর্তমান ও প্রাক্তন সংসদ   ওয়ারধা লোকসভা কেন্দ্র বিজয়ী বর্তমান সংসদ ভারতীয় জনতা পার্টির সদস্য রামদাস তাদাস এবং যিনি গত দুই বারের সংসদ (২০১৪https://www.youtube.com/watch?v=Vs9Ssp0Wzus ও ২০১৯)।   তথ্যসূত্র    আরও পড়ুন  রাভের লোকসভা কেন্দ্র  নন্দুরবার লোকসভা কেন্দ্র   বহিঃসংযোগ   Previous Lok Sabha Members by Constituency Lok Sabha website  ওয়ারধা লোকসভা নির্বাচনের ফলাফল সরাসরি ২০১৯    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র বিষয়শ্রেণী:ওয়ার্ধা জেলা বিষয়শ্রেণী:অমরাবতী জেলা
থাম্ব|অমৃতসরগামী অকাল তখত এক্সপ্রেস পশ্চিমবঙ্গের চন্দনপুরে থাম্ব|অকাল তখৎ এক্সপ্রেসের পথচিত্র  অকাল তখত এক্সপ্রেস ভারতীয় রেল কর্তৃক পরিচালিত একটি দ্রুতগামী ট্রেন, যা পূর্ব ভারতীয় শহর কলকাতা ও উত্তর ভারতীয় শহর অমৃতসরের মধ্যে সংযোগ স্থাপন করেছে। এটি একটি সুপারফাস্ট ট্রেন, যা গড়ে প্রতি ঘণ্টায় ৬৩ কিমি চলে। ট্রেনটিতে প্রথমশ্রেণী এসি, দ্বিতীয়শ্রেণী এসি, শয়নযান ও অনারক্ষন শ্রেণী উপলব্ধ।   পথ-বিবরণ  অকাল তখত এক্সপ্রেস কলকাতার শিয়ালদহ থেকে রওয়ানা হয়ে পশ্চিমবঙ্গ পরিয়ে ঝাড়খণ্ড, বিহার, উত্তরপ্রদেশ, হরিয়ানা ও তারপর পাঞ্জাবে প্রবেশ করে অমৃতসর জংশন পৌছায়।   তথ্যসূত্র   বিষয়শ্রেণী:ভারতের নামযুক্ত যাত্রীবাহী ট্রেন বিষয়শ্রেণী:কলকাতার পরিবহন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:ঝাড়খণ্ডের রেল পরিবহন বিষয়শ্রেণী:উত্তরপ্রদেশের রেল পরিবহন বিষয়শ্রেণী:বিহারের রেল পরিবহন বিষয়শ্রেণী:ভারতের এক্সপ্রেস ট্রেন
চিত্রালী  একটি বাংলা চলচ্চিত্র পত্রিকা। এটি পাকিস্তান আমলে ১৯৫৩ সালে সাংবাদিক সৈয়দ মোহাম্মদ পারভেজ (এস, এম পারভেজ) কর্তৃক প্রতিষ্ঠিত হয়। এটির প্রকাশক ছিল "অবজার্ভার হাউজ"। এটি ছিল একটি সাপ্তাহিক পত্রিকা, প্রতি শুক্রবারে প্রকাশিত হতো। পত্রিকাটি খুব জনপ্রিয় ছিল। সৈয়দ শামসুল হক এ পত্রিকার সহ-সম্পাদক ছিলেন। চিত্রালীর পাঠক-পাঠিকাদের সংগঠন গড়ে উঠেছিল। এর নাম ছিল "চিপাচস"। বর্তমানে এই সাপ্তাহিক বন্ধ আছে।   পত্রিকার বিবরণ  'চিত্রালী 'ব্রডশিট' আকারে মুদ্রিত হয়। এটি সাহিত্য-সংস্কৃতি ও চলচ্চিত্র বিষয়ক সাময়িকী ছিল। ষাটের দশকের শেষ ও সত্তরের দশকের গোড়ার দিকে বাংলাদেশের খুব জনপ্রিয় একটি পত্রিকা ছিল 'চিত্রালী'। চলচ্চিত্র তারকাদের খবর, তাদের নিয়ে গুজব-গুঞ্জন, দেশের ও বিদেশের চলচ্চিত্র সংবাদ, নিবন্ধ, সংস্কৃতি ও চলচ্চিত্র বিষয়ে কলাম, বিভিন্ন বিনোদনমূলক অনুষ্ঠানের খবর এগুলোতে ছিল। সত্তর দশকে এ পত্রিকা শীর্ষ স্থানে ছিলো। ১৯৮০ সালের শেষ দিক থেকে বিনোদন ম্যাগাজিনের চাপে এবং অবজারভার হাউসে মালিক-শ্রমিক বিরোধে পত্রিকাটি অনেক দিন কষ্ট করে চলার পর বন্ধ হয়ে যায়। স্বাধীনতার পরে মালিক পক্ষ এটি আর চালু করে নি।  তথ্যসূত্র  বিষয়শ্রেণী:বাংলা ম্যাগাজিন বিষয়শ্রেণী:পূর্ব পাকিস্তান বিষয়শ্রেণী:বাংলা ভাষার ম্যাগাজিন বিষয়শ্রেণী:১৯৫৩-এ পূর্ব পাকিস্তানে প্রতিষ্ঠিত বিষয়শ্রেণী:সাপ্তাহিক ম্যাগাজিন বিষয়শ্রেণী:চলচ্চিত্র ম্যাগাজিন বিষয়শ্রেণী:১৯৫৩-এ প্রতিষ্ঠিত ম্যাগাজিন বিষয়শ্রেণী:ঢাকার গণমাধ্যম বিষয়শ্রেণী:বাংলাদেশের বিলুপ্ত ম্যাগাজিন
ফিরো একটি ক্রিপ্টোকারেন্সি, যা ব্যবহারকারীদের গোপনীয়তার উপর গুরুত্ব দেয়। এটি প্রথমবার ২০১৬ সালের সেপ্টেম্বর মাসে জেডকয়েন (Zcoin) নামে পোরামিন ইনসোম এবং তার দল দ্বারা চালু করা হয়। ২০২০ সালের অক্টোবর মাসে, জেডকয়েনের নাম পরিবর্তন করে ফিরো (Firo) রাখা হয়।  ফিরো উন্নত ক্রিপ্টোগ্রাফিক পদ্ধতি ব্যবহার করে লেনদেনকে গোপন রাখে। প্রাথমিকভাবে, এটি জেরোকয়েন প্রোটোকল বাস্তবায়ন করেছিল, যা ব্যবহারকারীদের তাদের কয়েনকে ব্যক্তিগত কয়েনে রূপান্তর করতে এবং পরে আবার স্বাভাবিক কয়েনে ফেরত আনতে সাহায্য করত, ফলে প্রেরক ও গ্রহণকারীর মধ্যে সংযোগ বিচ্ছিন্ন হয়ে যেত। পরে, ফিরো সিগমা (Sigma) প্রোটোকল এবং তারপর জানুয়ারি ২০২১ সালে লেলান্টাস (Lelantus) প্রোটোকল গ্রহণ করে, যা একটি নির্ভরযোগ্য সেটআপের প্রয়োজনীয়তা সরিয়ে দিয়ে লেনদেনের গোপনীয়তা আরও বাড়িয়েছিল।  ফিরো বিটকয়েনের কোডের উপর ভিত্তি করে তৈরি এবং এর মোট সরবরাহ সীমা ২১.৪ মিলিয়ন কয়েন। এটি মাইনিংয়ের জন্য প্রুফ-অফ-ওয়ার্ক (PoW) ব্যবস্থা ব্যবহার করে, যেখানে ব্লক রিওয়ার্ড প্রায় প্রতি চার বছর পর অর্ধেক হয়ে যায়। ২০২৪ সালে, ফিরো সম্প্রদায় "টেইল এমিশন" (Tail Emission) বাস্তবায়নের সিদ্ধান্ত নেয়, যা মোনেরো-এর অনুরূপ। এর অর্থ হলো, প্রাথমিক ২১ মিলিয়ন কয়েনের সীমা পৌঁছানোর পরেও, প্রতিটি ব্লক মাইনিং প্রক্রিয়ার মাধ্যমে ১ ফিরো স্থায়ীভাবে মুক্তি পাবে। এর লক্ষ্য হলো দীর্ঘমেয়াদে ব্লকচেইনের নিরাপত্তা এবং রক্ষণাবেক্ষণ নিশ্চিত করা।   তথ্যসূত্র   বিষয়শ্রেণী:মুদ্রা বিষয়শ্রেণী:ডিজিটাল মুদ্রা বিষয়শ্রেণী:ই-বাণিজ্য বিষয়শ্রেণী:২০১৬-এর সফটওয়্যার বিষয়শ্রেণী:২০১৬-এ কম্পিউটার সম্পর্কিত প্রবর্তন
মিম মোসাদ্দেক একজন বাংলাদেশী ক্রিকেটার।  তার প্রথম-শ্রেণীর ক্রিকেটে অভিষেক হয় রংপুর বিভাগ ক্রিকেট দলের হয়ে ২০১৭-১৮ জাতীয় ক্রিকেট লীগে ২৯ সেপ্টেম্বর ২০১৭ সালে।    আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রংপুর বিভাগের ক্রিকেটার
বখশা রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এলবিএ।  অবস্থান   স্টেশন উত্তর প্রদেশের বখশায় অবস্থিত। এই স্টেশন থেকে পরবর্তী স্টেশন হল - সরাই হরখু রেলওয়ে স্টেশন এবং পূর্ববর্তী স্টেশন হল জৌনপুর সিটি রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন ও পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  বখশা রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
thumb| thumb|বাস লিপি  বাস লিপি বা বাস ভাহ বা ভাহ লাইবেরিয়ার বাস ভাষা লেখার জন্য ব্যবহৃত একটি অশব্দীয় বর্ণমালা লিপি। বাস ভাষায় ভাহ শব্দের অর্থ 'চিহ্ন নিক্ষেপ করা'। ডঃ থমাস ফ্লো লুইস এই লিপিটি পুনরুদ্ধার করেন দক্ষিণ আমেরিকার বাস ক্রিতদাসদের বংশধরদের থেকে। বিংশ শতাব্দীর শুরু দশকগুলির তিনি এই ভাষার কিছু উপকরণ প্রকাশ করেন।  প্রতিবেশী লিপিগুলির সাথে এই লিপিটির কী সম্পর্ক থাকতে পারে তা পরিষ্কার নয়, তবে এটির বর্ণের ছাঁচ তৈরি করা হয়েছিল এবং ১৯৯৯ সালে লাইবেরিয়ায় এই লিপির প্রচারের জন্য একটি সমিতি গঠন করা হয়েছিল। বর্তমানে এটি ব্যবহৃত হয় না এবং এটিকে একটি ব্যর্থ লিপি হিসাবে শ্রেণীবদ্ধ করা হয়েছে।Unseth, Peter. 2011. Invention of Scripts in West Africa for Ethnic Revitalization. In The Success-Failure Continuum in Language and Ethnic Identity Efforts, ed. by Joshua A. Fishman and Ofelia García, pp. 23-32. New York: Oxford University Press.  ভাহ একটি প্রকৃত অশব্দীয় বর্ণমালা যেটিতে ২৩টি ব্যঞ্জনবর্ণ, ৭টি স্বরবর্ণ এবং ৫টি স্বন বা সুরচিহ্ন আছে। সুরচিহ্নগুলি স্বরবর্ণের ভেতরে লেখা হয়। এছাড়াও এই লিপির নিজস্ব অর্ধবিরাম এবং পূর্ণবিরাম চিহ্ন আছে।   ইউনিকোড   বাস লিপি ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+16AD0–U+16AFF:    তথ্যসূত্র    বহিঃসংযোগ   ওম্নিগ্লটে বাস ভাহ  লিপির ইতিহাস  বিষয়শ্রেণী:বাস ভাষা বিষয়শ্রেণী:আফ্রিকার লিখন পদ্ধতিসমূহ বিষয়শ্রেণী:আইএসও ১৫৯২৪ চার-বর্ণের কোডসহ লিপি
টাঙ্গা বাইলিং অরুণাচল প্রদেশের একজন ভারতীয় রাজনীতিবিদ। CEO Arunachal Pradesh. List of contesting candidates   ২০১৪ সালের অরুণাচল প্রদেশ বিধানসভা নির্বাচনে তিনি নাচো আসন থেকে অরুণাচলের পিপলস পার্টির হয়ে বিনা প্রতিদ্বন্দ্বিতায় নির্বাচিত হয়েছিলেন। Assam Tribune. Congress wins 11 seats unopposed in Arunachal    আরো দেখুন     তথ্যসূত্র       বহিঃসংযোগ   টাঙ্গা বাইলিং প্রোফাইল  মাইনেটা প্রোফাইল  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ১৯৯৯-২০০৪ বিষয়শ্রেণী:অরুণাচল প্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০০৪-২০০৯ বিষয়শ্রেণী:অরুণাচল প্রদেশ বিধানসভার সদস্য ২০০৯-২০১৪